Mick Schumacher (Vufflens-le-Château, Switserland, 22 Maart 1999) is 'n Duitse renjaer wat in die Formule Een-kampioenskapsreeks vir die Haas F1-span jaag en ook lid is van die Ferrari Driver Academy. Hy begin sy loopbaan in knortjorre (karting) in 2008 en vorder tot die Duitse ADAC-formule 4 in 2015. Nadat hy die FIA F3 Europese kampioenskap in 2018 gewen het, het Schumacher in 2019 tot Formule 2 gevorder en die daaropvolgende jaar die Formule 2-kampioenskap gewen. In 2021 skuif hy op na Formule Een vir Haas. Schumacher is die seun van Michael Schumacher, die sewemalige Formule Een-wêreldkampioen, en die Westerse Europese ruiterkampioen, Corinna Schumacher. Sy oom Ralf Schumacher is 'n afgetrede renjaer en sy neef David Schumacher is ook 'n renjaer. Schumacher is gebore en het grootgeword in Switserland, het tot 2008 in Vufflens-le-Château gewoon, en daarna in Gland. Schumacher is die neef van Sebastian Stahl, en kleinseun van Elizabeth en Rolf Schumacher. Schumacher het saam met sy pa geski toe Michael op 29 Desember 2013 lewensgevaarlike breinbeserings opgedoen het.